A NETFLIX SAJÁT GYÁRTÁSÚ SOROZATA
A francba, azt hiszem, elkaptam Alberttől ezt a nyavalyát.
Ne gyere a közelembe, ha beteg vagy!
A héten lesz a prezentációm,
és nem lehetek beteg, vagy nem kapom meg az állást.
Basszus, nem bírom tovább.
Hogyhogy „nem bírod tovább”?
Olyan tehetséges építész vagy, nem bírom elviselni, hogy nem látják a munkáidat.
Párizsban álommunkám volt.
Mindent hátrahagyva utánad jöttem, mert szerinted Párizs lehangoló.
Itt nem lehangoló azzal a pszichopata elnökkel?
Nem az én hibám, hogy a francia konyha menő,
de a francia dizájn nem. Tessék!
Tudom, hogy minden rendben lesz, Martin.
Csak fáradt vagyok, és olyan jó lenne,
ha néha bevásárolnál, mikor épp nincs munkád. Mint most.
Bevásárolok, de a hűtő másnapra üres.
Úgy érzem… Nem bírom tovább.
Bevásárolok, ha akarod. Nem gond.
Oké, köszönöm!
Minden olajból vegyünk!
- Oké. - Igen.
Csak megkóstolni. Hogy legyen. Jó?
- Szia, Frank! Jól vagy? - Justine! Igen, és te? Helló!
Nézd ezt a rókagombát!
Ma nincs illatuk.
Tényleg? A Gjelina most adott le egy hatalmas megrendelést.
Ennek nagyon jó az illata. Szagold meg!
Nem érzek semmit. Szórakozol?
Van szarvasgombád?
Jó ég! Nézd ezeket!
Igazi szépség.
Csodálatos. Veszek inkább egy másikat.
Ezt egy kicsit megrágcsálta egy nagy féreg.
Ezt nézd!
Tökéletes.
Megkóstolhatom?
Nem érzek semmilyen ízt.
Mi van most?
Uramisten!
Semmi.
Semmi. Nem…
Kurkuma.
Nem érzem az ízét.
Semmit. Bazsalikom, nem érzem.
Nem érzem a fokhagymát sem.
- Drágám! - Sajnálom! Most mihez kezdjek, Evan?
Megfáztál. Érted?
Semmi baj. Pár napig lehetek én az orrod.
Köszönöm, Evan! Mi lenne velem nélküled?
Bocs, Frank!
- Van egy pinduri pánikrohamom. - Semmi vész.
Nem érzem az illatokat.
Le vagyok sújtva.
- Oké. - Kifizetem.
SZARVASGOMBA
Újra megtették.
Will, kizárták.
Egész nap nyüszít.
Na jó, megyek reggelit készíteni. Nemsokára felébred.
Az állatvédőket hívta. Brad vagyok, miben segíthetek?
Halló, Brad, hogy van?
Jól. Szeretnék jelenteni egy nyüszítő kutyát.
Igen. A szomszédomé.
Hagyják, hogy szerencsétlen jószág
napokon keresztül a saját ürülékében rohadjon.
Néha éjszakára is.
Tudja, én szeretem az állatokat,
és csak remélem, hogy nem bántják.
És ugye megjelentek a prérifarkasok is.
Tudom.
Mit gondol, mikor tudnak beszélni a szomszédommal?
Superba utca 3155.
Nagyszerű.
Nem, én köszönöm, Brad!
Szívem, ma nem torna lesz, hanem foci.
Anya, nálam ez a sportszerkó. A suliban azt tanítják, hogy adjuk önmagunkat.
- Sebastian, elég! - Igen.
- Hol az egyenruhád? - Nem nagy ügy.
- Elkésünk. Siess! - Rávehetem erre a mezt. Ez…
- Jó lesz. - Bízd rám, Anne!
- Ugyan! - A sort kényelmetlen.
- Gyere! - Ráveszem a mezt. Apa!
- Jó gyerek. - Aha.
Nyugi! Minden oké.
Ő olyan egyén, aki hisz önmagában, és jól kell éreznie magát a bőrében.
Ő ilyen.
- Nem szabad beleszólnunk. - Talán nem. Talán igen.
Hagyd már!
- Finom? - Ez mennyei!
Köztes megoldás.
Öcskös, fantasztikusan nézel ki.
- Jó a hajad. - Úgy nézel ki, mint Beckham.
Rajta! Gyerünk!
Menj!
Majdnem.
Sosem fog összejönni.
Nézzétek Sebastiant, olyan kecses.
Tényleg az, nagyon jól mutat ott.
Nézzétek! Mint egy gazella.
- Olyan tökéletesek és cukik. - Igen.
Nemsokára szőrösek és büdösek lesznek,
és nem kérnek majd az ölelésünkből.
- Olyan szomorú. - Igen, az.
Rosszul leszek, ha rágondolok,
hogy Albert beveri valami ostoba amerikai tini sunának.
- Jézusom, Justine! - Mi bajod van az amerikai vaginákkal?
Szerintem arra utal,
hogy jobban szeretné, ha francia lenne.
- Mindig. - Oké, ez így jogos.
Igen.
Nem, de mondtam Albertnek, ha az első barátnője amerikai,
írasson alá vele egy nyilatkozatot, hogy a lánynak ez teljesen oké.
- Atyám, ez nevetséges! - Nem, hisz itt élünk.
Nem bántam volna, ha anno alá kellett volna írnunk valamit.
Bár akkor mindennek nyoma lenne, ami nagy baj lenne.
Justine, pocsékul festesz. Mit…? Az micsoda?
Megfáztam. Bedugult az orrom.
Szart se érzek. És nem használ ez a recept nélkül kapható izé.
Tudod te, hány celeb halt meg recept nélkül kapható cuccoktól?
- Először is, ez szteroid. - Prince. Tuti biztos.
Ne! Prince? Ő receptre kaphatót szedett.
Fentanil volt.
Ha valakire haragudni akarsz,
az orvosok, akik felírták azt a szert, ők… Ne használd ezt!
Oké.
Mi?
Mi? Kapd el őket, fiam!
Jó ég, ez majdnem megvolt.
Tudjátok, mit?
Megpróbálták.
Épp azt mondtam Ellnek… Hol van Ell?
Üzent. Szerzett munkát.
- A Természettudományi Múzeumban. - Csúcs.
- Mit csinál? - Gyerekekkel dolgozik.
Tényleg?
A velociraptorok kizárólag húst ettek,
de sok késő krétakori dinoszaurusz növényevő volt.
Szóval, ha ma lenne itt egy velociraptor, megenne engem?
Igen!
Jaj, ne! Ne most!
Ne! Őket edd meg!
Igen, őket edd meg!
- Anya! - Igen?
Orion szerint mintha egy tündér fingott volna a hajamba.
- Jaj, ez csúnya volt! Gyere ide! - Orion!
Orion! Gyere ide, kincsem!
Sajnálom!
- Most azonnal! - Ne könyökölj!
Tudom, mit mondtál Sebnek.
Ezt már megbeszéltük, nem?
Szerinted hogy érzi magát, ha ilyeneket hall?
De, anya, nem bántásból mondtam.
Mindig mondjak igazat, nem?
De mintha egy tündér fingott volna a hajába.
Oké.
Néha az igazságot úgy kell elmondani,
hogy ne fedd fel teljesen,
mire is gondolsz pontosan. Érted?
- Jól van, kincsem. - Gyere, Seb!
Most már hivatalos. Egy rakás szar vagyok.
Mi történt?
Nézzétek! Most kakál a dinoszaurusz.
Kit hívsz kakának, te szarcsimbók?
- Ez jó volt. - Vicces.
Kirúgtak?
Aha.
Még egy ilyen zsidót, szörnyen üzletelsz.
- Jó ég! - Mi?
Nem mondhatsz ilyeneket. Te nem vagy zsidó.
Logikus. Minden francia antiszemita.
- Így van. - Nem igaz.
Izrael és az USA után nálunk él a legtöbb zsidó.
Ne már, az lehetetlen.
- De így van. - Igaza van. Rákeresek neked.
Már bocs, de nem küldött Pétain mindannyiunkat gázkamrába?
Nem, bocs, munkatáborba.
Szerinted a franciák örültek a német megszállásnak
az első világháború után?
- Aha. - Utáltuk.
Fel kell vennem, folytassátok!
- Halló? Ell vagyok. - Az ellenállók unokája vagyok.
Minden francia ezt mondja.
- Jézusom! - Csak mondom.
- Fegyverszünet? - Szeretlek.
Szóval Franciaországban él a legtöbb zsidó
az USA és Izrael után.
Oké.
- Akkor… - Hahó!
Hahó, nem használhatod a zsidókat kifogásként arra,
hogy a franciák egy cseppet arabellenesek.
- Nem bírom tovább. - Justine!
Mit csinálsz?
Justine, az a szemét.
Jóságos isten!
Nem érzem.
Még a narancshéjat sem.
- Ezt sem érzem. - Hívom az orvosomat.
Elképesztő ember.
Régebben segített George orrproblémáján is.
- Máris írok neki. - Jó.
Csak maradj távol a szeméttől!
- Hagyd a szteroidot! - Jó.
- Túljutsz ezen, barátnőm. - Oké. Azért örülök.
Mázli, hogy Evan át tudja venni az éttermet.
Nem bízom benne.
Túlságosan szívélyes veled.
Ez meg mégis mit jelent?
Azt hogy szerinte Evan nyalja a segged.
Igen, így van.
- Tényleg? - Aha, egy picit.
Mennem kell.
- Justine! - Szeretlek.
- Rendben lesz? - Igen.
El kell mennem.
- Ne! - De, muszáj elmennem.
Ez családi nap. Mit mondjak Albertnek?
Szia, Albert!
Majd találkozunk. Vészhelyzet van az étteremben.
Jövök egy óra múlva, jó? Ne aggódj!
Kapd el!
Minden rendben?
Igen, ne aggódj! Ő nem… Nem tudom.
Nemrég olvastam egy érdekes cikket a Le Monde-ben,
és egy új kutatás szerint a fiúknak nagyobb szükségük van az apjukra,
mint az anyjukra.
- Tényleg? - Ja.
- Tudtommal egy fiúnak az anya a mindene. - Én is így tudtam.
De úgy tűnik, hogy az özveggyé vált apák által nevelt fiúk
sokkal jobbak, mint az özveggyé vált anyák által neveltek.
- Özvegyek? - Aha.
Orion imádja az anyját.
De tudod, Justine élete mindig is a munka körül forgott,
és szóba sem jött nála a szoptatás.
Ezért Albert nagyon ragaszkodik hozzám.
Igen.
Mintha rémlene, hogy Yas azt mondta, Justine-nek emlőgyulladása vagy mije volt.
- Igen. - Talán emiatt.
Aha, persze.
Őszintén szólva szerintem ez nem is igazi betegség.
Ezt csak a nyugati orvosok találták ki. Mint a szülés utáni depressziót.
Kérdezzük csak meg a földeken dolgozó afrikai nőket,
szenvednek-e szülés utáni depressziótól! Igaz?
Jogos.
Rajta!
Nem, de szerintem nagyszerű munkát végzel. Komolyan.
Az egész itteni hangulat, üdítő érzés.
Köszi, Jerry!
- Értékelem. - Köszönöm!
Jó itt dolgozni.
- Igen. - Örülök.
Igyál valami erőset!
Visszajöttem.
Azt látom. Mondtam, hogy megoldom. Nem kellett volna bejönnöd.
Aha. A répának ötre kész kell lennie. Készen van már?
Oké, nyugodj meg! Ura vagyok a helyzetnek.
Oké? Természetes, hisz a legjobbtól tanultam.
Hát, nem úgy tűnik.
Megpucoltad a répát.
Ki pucolja meg az organikus répát?
Minden aroma a héjában van.
A fásság, a savanykás íz találkozik a fanyarsággal.
És az állaga?
Ez mégis mi?
Ez nem sárgarépa.
Ez répapüré.
Az forró, megégeted a kezed.
- Fred, hozz jeget! - Máris!
Mi ez a nagy ordibálás?
Te meg mit keresel itt? Azt hittem, az ágyat nyomod.
Hol vannak a hagymáim? A hagymáim?
Azt kértem, várjanak vele, hogy ropogósak maradjanak.
Ropogósak?
Nálunk nem ropogós a hagyma.
Mi karamellizáljuk, érted?
Nem vagyok itt két óráig, és hirtelen McDonald'scá válunk.
Ez az én konyhám!
Justine, bevettél valamit?
Mert úgy nézel ki… Az arcod olyan, mintha…
Oké, talán valami baj van velem…
Mi?
…mert nem szopom le akárki farkát?
Fogd be a pof…
Justine, leégeted magad.
Igen, leégetem magam, mert kimutatom az érzéseimet,
mert nő vagyok.
- Oké, elég! Menj haza! - Jó, hazamegyek. Hazamegyek meghalni.
És később pasiként akarok feltámadni.
Aha, biztos.
Mi ez? Add ide!
Az egészet elhasználtad?
Úristen, a szívem!
- Mi az? - Nagyon hevesen ver.
Be kell vinnünk a sürgősségire.
- Jó, máris viszem. - Nem, te a konyhában kellesz.
Elnézést mindenkitől! Ez életem legrosszabb napja.
- Nyugi! - Bocsánat! Köszi!
Evan, szeretlek!
- Hagyd őt! Menjünk! - Szeretlek, haver.
- Téged is. - Oké, menjünk!
- Téged is. - Hagymát kiropogtatni!
- Jó napot! - Üdv!
Helen vagyok, a szomszédja. Meg nem találkoztunk.
Örvendek! Yasmin vagyok.
Bocs, hogy vasárnap zavarom, de látta esetleg Patricket?
- Patricket? - A kiskutyánkat. Nem találjuk.
Jobbára az oldalkertben tartom, mert megőrül, ha egész nap be van zárva,
és most eltűnt.
Elfelejthettem becsukni a kaput.
Én csak… Esetleg nem hallott vagy látott valamit?
Ami azt illeti, egész délelőtt a fiam focimeccsén voltunk,
szóval sajnálom!
Talán elkapta egy prérifarkas, anyuci.
- Anya? - Tessék, szívem?
Láttam egy kutyát az utcán a meccs előtt. Hasonlított rá.
- Tényleg? - Igen.
Akkor Patrick biztos megszökött.
Próbálták már körbejárni a környéket, vagy…?
Igaz. Ezt kell tennünk, körbejárni a környéket.
Remélem, sötétedés előtt megtaláljuk. Köszönjük!
Ez csak természetes. Ha tehetünk bármit, szóljanak!
Oké, köszönjük! Patrick?
Patrick!
Üdv, Brad! Yasmin vagyok.
Ma reggel beszéltünk Patrick miatt.
A nyüszítő kutya Venice-ből.
És eltűnt.
Hogy mi?
Miért tennének ilyesmit?
Üzenetet sem szoktak hagyni?
Tudom, hogy maguk nem a FedEx, de…
Csak azt mondtam, hogy nyüszít a kutya. Nem azt, hogy rabolják el. Hol van most?
Miféle eljárás?
Nem értem. Mi az, hogy nem szálltak le a heréi?
Szóval azt állítja, azért kell elaltatni,
mert nem tökéletesek a tökei?
Oké, szóval lényegében azt állítja,
ha valaki a következő 24 órában nem jelentkezik Patrickért, meg kell ölniük?
Édes istenem!
A röntgenen nem látok polipot.
Nincs daganat?
Enyhe orrdugulás, de semmi ok az aggodalomra.
Egy nagy tüsszentéssel kezdődött ma reggel,
aztán nem éreztem semmit.
Ez eléggé szokásos a megfázásnál.
De nem érti, ha nem tudok szagolni, ízlelni sem,
ha ízlelni sem, főzni sem, ha főzni sem, élni sem.
Értem. Nos, mindenképpen szeretnénk, ha élne.
Felírok egy antihisztamint, hogy enyhítsen kicsit az orrduguláson,
de nincs több orrspré.
- Nincs. - Adok valamit a bőrpírre.
Felírok egy antibiotikumot arra az esetre, ha esetleg bakteriális lenne.
Antibiotikumot? De azt már kétszer kaptam tavaly. Nem lesz sok belőle?
Azokat a visszatérő hólyagfertőzésre kapta.
Ez egy másik antibiotikum-család.
Rendben.
Elég komoly fertőzések voltak. Szerencséje, hogy nem kapott vérmérgezést.
Eszméletlenül fájt.
Azt meghiszem.
Több szexuális partnere is van?
Nem, férjnél vagyok.
És igazából minden alkalommal, amikor a férjemmel szexelünk,
hólyagfertőzésem lesz.
Szóval három hólyagfertőzése volt az elmúlt két évben?
Igen.
Tudja, hogy megy ez.
Gyerekei vannak, lefoglalja a munka, és aztán kimerülten…
- Igen. - Túl kimerült, hogy… tudja.
A klasszikus babaévek. Hány évesek a gyerekei?
Tizenegy.
És egy van.
A 11 egy csodálatos kor.
Nagyon aranyos és nagyon helyes. Amikor kicsi volt…
Élvezze ki! Olyan gyorsan elrepül az idő.
Így van.
Felírok önnek egy kis pirulát…
Nos, arra az esetre, ha nyugtalan lenne.
- Jó, köszönöm! - Nincs mit.
Rendben.
Szia, szivi!
El tudod hinni, hogy Patrick eltűnt?
Patrick?
Az a cuki kiskutya a szomszédból.
Nem te hívtad miatta az állatvédőket ma reggel?
De igen, de nem értem el őket.
Tudod, mi van? Biztos lenyomozták a hívásomat,
aztán fogták magukat, és elrabolták.
Jó, hagytam egy rövidke üzenetet, de nagyon homályosan fogalmaztam.
És beszéltem velük 40 perce, és azt mondták, erre jártak, és elvitték,
és ha 24 órán belül senki sem fogadja örökbe,
el fogják altatni ezt a kutyát.
Akkor szólj a szomszédnak, hogy menjen el érte!
Azt nem lehet.
Akkor megtudják, hogy én voltam.
Aki tette, aki…
az állatvédőket hívta, azaz az üzenetet hagyta.
És ráadásul még ha el is mondom nekik,
úgy tűnik, Patricknek valamiféle herebetegsége van.
És Brad szerint azért, mert elhanyagolták.
Így ha el is akarnának menni Patrickért, nem adnák vissza,
és nem mintha bárki akarna egy…
beteg kiskutyát egy heregolyóval.
Ki az a Brad?
Oké, gyerekek. Anyának van egy híre. Sarah, kiszállnál a mobilodból?
- Apával SMS-ezek. - Most!
Anyátok elvesztette ma az állását.
Megint?
Igen, megint.
Köszi, Oliver!
- Anya? - Igen?
- Minden barátom kap zsebpénzt. - Ne most!
A családunk jó valóságshow-alapanyag lenne.
Mi lehetnénk a csóró Kardashianék.
- Nem. - Atomcsórók.
Nem bírom ezt a szót. Mondtam, hogy nem vagyunk csórók.
Hanem középosztálybeliek, és ne nézz valóságshow-kat, jó?
A Kardashianék családi értékrendje nem egyezik a miénkkel.
Mióta van családi értékrendünk?
- Kérdeznék. - Mi az?
A rossz döntések miatt vagyunk csórók, vagy a csóróságunk miatt döntünk rosszul?
Anya, még ha csórók is vagyunk, boldogok vagyunk, mert egy család vagyunk.
Ja, apák nélkül.
És te vagy a legjobb anya a világon,
mert kukoricapelyhet ehetek vacsorára.
Nagyon fincsi!
Kai!
Megismételnéd ezt anyának?
Úgy, mint az előbb, csak óriási mosollyal!
Te vagy a legjobb anya a világon, mert kukoricapelyhet ehetek vacsorára.
Nagyon fincsi!
Még egyszer!
Te vagy a legjobb anya a világon,
mert kukoricapelyhet ehetek vacsorára.
Nagyon fincsi!
Aggódok Justine-ért.
Nem hiszem, hogy túl boldog Martinnal.
Szerintem csak Albert miatt marad vele.
Mit gondolsz?
Nem vagyok boldog.
Kinyissak még egy bort?
- Anne, nem vagyok boldog. - Ne olyan hangosan!
Olyan dinka vagy.
Jól van, elég! Le kell feküdnöd.
Olyan aranyos.
Anya!
- Bocsi! - Megint kamerázol.
Sajnálom!
Nem tudom megszagolni a hajad, pedig imádom az illatát.
Tiszta.
Megmostad a fogad?
Igen, kétszer.
Mit csináltatok ma este apával?
- Matekoztunk. - Az jó buli.
Megint megégetted magad?
Igen, de semmiség.
Csak egy újabb forró lábas.
Tudtad, hogy John azt mondta, ugyanúgy érzett, amikor megismerte Yokót,
mint amikor Pault?
Ezért maradt jó a zenéje a szólókarrierje alatt is.
Abból merített, hogy szeretett valakit.
Van benne logika.
Csomagolok neked ebédet. Mit ennél holnap?
Az ötzöldséges wrapedet kérném kecskesajttal.
Imádom a főztödet, anya.
Én is szeretlek, kicsikém.
Jól van, most aludj!
- Jó éjt! - Köszi!
Anya, kérhetem a mókás táncodat is?
Aha.
Martin és Albert…
És velem mi van?
Atyaég!
Figyelmeztetlek, nehogy elkezdj hozzám kötődni!
Kalózszívem van.
Ne nyalogass!
Na jó.
Ez az egyik testvéred.
Így ni!
Elég! Ne ficánkolj!
Jól van.
Halkan! Nagyon sajnálom! Ne haragudj!
Patrick, jól vagy?
Nyomás!
Tudom. Nem szeretlek.
Jó, de mégis. Mégis szeretlek.
De menned kell! Ez nem fog működni.
Most menned kell! Tudom.
Istenem! Szióka!
Justine?
Igen?
Mi történt? Nagyon késő van, órák óta próbállak elérni.
A sürgősségin voltam.
Az orrspré valami reakciót váltott ki, aztán megégettem a kezem.
Nagyon aggódtam.
Hívj, ha ilyen történik! Segíthettem volna.
- Nem akartalak zavarni. - Ne cipelj minden terhet egyedül!
És a megfázásom?
Így is, úgy is elkapom, szóval…
- Mi az? Mi a baj? - Picsába!
Mi történt? Én voltam?
Nem, megsérült a porckorongom korábban, amikor az ásványvizeket cipeltem.
Szegénykém!
Ne haragudj!
Nem baj, ha máskor csináljuk?
Lehetek én felül.
Nem, az még rosszabb! Összeroppantanád a csigolyámat.
- Jó… - Nézzünk egy dokufilmet!
Rendben, az jó ötlet.
Megyek, átöltözöm.
Tudnál hozni két aszpirint?
Persze.
Megvan mindenünk.
Mi csak…
Mi csak próbálgatjuk.
Hogy mi a legjobb mindkettőnknek.
Mi van Sebastiannel?
Egy oroszlán akár ötször is tud párosodni hét perc alatt.
Fájdalmas folyamat ez a nőstény számára.
Három kölyköt hoz világra az új domináns hímnek…
Az új domináns hímnek…
A spré összezavarta a fejemet. Inkább alszom.
Ha az egyik hím végzett…
- Felteszem a fülest. - Rendben.
…hogy mindkettőt boldoggá tegye.
A jövőm az orromon múlott.
Mi lesz velem, ha elveszítem a szaglásomat?
Az határoz meg minket, ahogy a dolgokat érzékeljük.
Mik vagyunk, ha nem az érzékeink kombinációja?
Ami számomra bűzlik, egy másik állat számára csodás illat.
A szarszagtól rosszul vagyok,
de egy csótány számára az egy fincsi csokitorta,
ami épp a sütőben sül.
Számunkra rémálom, ha élve felfalnak,
de talán egy hím imádkozó sáska számára,
ha felfalja a nőstény, akit épp megtermékenyített,
az a mindent elsöprő gyönyör.
A feliratot fordította: Makatura Judit